دكتور أنا قصيرة 150سم وده بيأذيني نفسياً. متقبلة نفسي كحالة رضا بيني وبين ربنا. لكن ده مأثر علي تقديري لذاتي جداً دايما شايفة نفسي اقل الناس. أحيانا افوق وارضا واركز علي مميزاتي وأحيانا لأ. البيزود ده عندي معاملاتي، أطفال مع ماماتهم في طولي او بيتقدملي حد بيتكلم بتلميح عن إن قصيرة أتجاوز ده ازاي .
فاهم جداً شعورك.! وقادر أشوف إن الألم مش من طولك في حد ذاته قد ما هو جي من استقبالك لاستقبال الناس له. أو بمعنى أقرب: متضايقة من الطريقة اللي الناس شايفينك بيها. دعاء السكينة بيعلمنا إن في حاجات مش بتتغير محتاجين نقبلها، وحاجات بتتغير محتاجين نشتغل على تغييرها ومحتاجين ربنا يدينا الحكمة عشان نشوف ده. وادعي بيه: اللهم امنحني السكينة لأتقبل الأشياء التي لا أستطيع تغييرها، والشجاعة لتغيير الأشياء التي أستطيع تغييرها، والحكمة لمعرفة الفرق بينهما. ممكن تشتغلي على مناطق حسنك الداخلية والخارجية ونقاط قوتك والقصر مش عيب في ذاته، وإن معجبش ده عجب غيره، زي منت مش بيعجبك رجال ويعجبك غيرهم، بدون ما ده ينتقص من حد فيكم.!